stanford-oval/wikipedia huggingface dataset:
Penélope Cruz
Ura

15-vuotias Cruz näytteli ensimmäistä kertaa vuonna 1989 madridilaisen synthpop-yhtye Mecanon musiikkivideolla "La Fuerza del Destino". 1990-luvun alussa hän juonsi teini-ikäisille suunnattua La Quinta Marcha -televisio-ohjelmaa yhdessä Jesús Vázquezin kanssa.
Cruzin ensimmäiset merkittävät rooli olivat elokuvissa Kinkkua, kinkkua (1992) ja Belle Époque – muutosten aika (1992), joista jälkimmäinen palkittiin Oscarilla parhaana vieraskielisenä elokuvana. Hän näytteli myös elokuvassa Kaikki kauniit hevoset (2000) Matt Damonin kanssa.
Vuonna 1999 Cruz näytteli Pedro Almodóvarin ohjaamassa elokuvassa Kaikki äidistäni, joka voitti myös Oscarin parhaana vieraskielisenä elokuvana. Cruz oli myös Oscar-ehdokkaana helmikuussa 2007 elokuvasta Volver – paluu, vaikkei Oscaria tällä kertaa saanutkaan. Sen sijaan Cannesin elokuvajuhlilla 2006 Cruz voitti parhaan naispääosanäyttelijän palkinnon samasta elokuvasta.
Euroopan elokuva-akatemia palkitsi Cruzin joulukuussa 2006 parhaana eurooppalaisena naisnäyttelijänä. Cruz sai palkinnon Pedro Almodóvarin elokuvasta Volver – paluu, josta hän sai myös ensimmäisen Oscar-, Bafta- ja Golden Globe -ehdokkuutensa. [lähde? ]
Vuonna 2009 Cruz palkittiin Woody Allenin elokuvasta Vicky Cristina Barcelona (2008) parhaan naissivuosan Oscarilla ja Bafta-palkinnolla. [lähde? ]
Cruz näytteli Mustaparran tytärtä ja Jack Sparrow'n rakastettua Angelica Teachiä Pirates of the Caribbean -merirosvoelokuvasarjan neljännessä osassa Pirates of the Caribbean: Vierailla vesillä, jonka kuvaukset alkoivat kesällä 2010.
Vuonna 2011 Cruz sai ensimmäisenä espanjalaisena naisnäyttelijänä tähden Hollywoodin Walk of Famelle.
Vuonna 2017 Cruz näytteli Donatella Versacea draamasarjassa The Assassination of Gianni Versace: American Crime Story, josta hän sai uransa ensimmäisen Primetime Emmy -ehdokkuuden parhaasta naissivuosasta minisarjassa tai televisioelokuvassa. [lähde? ]
Yksityiselämä

Cruzin elämänkumppani on espanjalainen näyttelijä Javier Bardem. Bardem ja Cruz näyttelivät yhdessä jo Kinkkua, kinkkua -elokuvassa 1992. He näyttelivät seuraavan kerran yhdessä vuonna 2007 Woody Allenin romanttisessa komediassa Vicky Cristina Barcelona (2008) ja alkoivat seurustella tämän jälkeen. Cruz ja Bardem avioituivat heinäkuussa 2010. Pariskunnalla on kaksi lasta: vuonna 2011 syntynyt poika ja vuonna 2013 syntynyt tyttö.
Hyväntekeväisyys

Cruz tunnetaan aktiivisena hyväntekijänä. Hän on ollut vapaaehtoistyössä Nepalissa, Ugandassa ja Intiassa, jossa hän työskenteli viikon Äiti Teresan kanssa esimerkiksi avustaen lepraklinikalla. Viimeksi mainittu innoitti Cruzin perustamaan kodittomille tytöille säätiön, jonka kautta hän tukee henkilökohtaisesti kahta nuorta naista. Hän myös lahjoitti ensimmäisestä Hollywood-elokuvastaan Minne tuuli kuljettaa saamansa palkkion kokonaisuudessaan kyseiselle klinikalle.
Nepalissa Cruz kävi valokuvaamassa tiibetiläisiä lapsia Dalai-laman järjestämää näyttelyä varten. Cruz valokuvasi myös Pacific Lodge Boys' Homen asukkaita, joista suurin osa on entisiä jengien jäseniä ja päihdekuntoutujia. Hän sanoi: "Nämä lapset särkevät sydämeni. Minun täytyy estää itseäni itkemästä. Ei säälistä vaan siitä, miten hankalaa elämä on ja miten vaikeaa on tehdä oikeita valintoja."
Raskaana ollessaan Cruz osoitti tukensa AIDSin vastaiselle taistelulle sytyttämällä punaiset valot Empire State Buildingiin New Yorkissa 1. joulukuuta 2010 kansainvälisenä AIDS-päivänä. Kyseisen (RED)in järjestämän tapahtuman tavoitteena oli saavuttaa AIDS-vapaa sukupolvi vuoteen 2015 mennessä estämällä HI-viruksen siirtyminen odottavilta äideiltä heidän vauvoilleen.
Lisäksi vuosina 2012 ja 2018 Cruz poseerasi PETAn turkisvastaisen kampanjan mainoksissa.
Aiheesta muualla

Kuvia tai muita tiedostoja aiheesta Penélope Cruz Wikimedia Commonsissa
Penélope Cruz vuoden 2008 Oscar-gaalassa.
Suomi kesäolympialaisissa 1964

Pauli Nevala toi olympiakultaa keihäänheitossa, kun edellisestä yleisurheilun olympaivoitosta oli kulunut 16 vuotta.
Pistooliampuja Pentti Linnosvuo toi olympiakultaa, joka oli hänelle henkilökohtaisesti toinen.
Suomen joukkue Tokion kesäolympialaisissa 1964 koostui 89 urheilijasta, joista 84 oli miehiä ja viisi naisia. Suomalaiset saavuttivat yhteensä viisi mitalia, joista kolme oli kultaa ja kaksi pronssia. Kisojen mitalitilastossa Suomi sijoittui jaetulle 12. sijalle.
Suomen olympiakomitean hallitus päätti 13. kesäkuuta 1964 ehdottaa 30. kesäkuuta kokoontuvalle olympiakomitean valtuuskunnalle esittää 14 lajiryhmän urheilijoiden joukkueen lähettämistä Tokion kesäolympialaisiin. Edellytyksenä oli tarvittavien varojen kokoonsaaminen ja lajiryhmien urheilijoiden osoittavan tarpeellista olympiakuntoa kesän aikana järjestettävissä kilpailuissa ja katsastuksissa.
Olympiakomitean valtuuskunta päätti 30. kesäkuuta nimetä joukkueet lopullisesti syyskuun lopulla, jolloin nimet pitää lähettää kisajärjestäjille. Kuitenkin kesäkuun lopulla oli alustava kuva joukkueen koosta lajiryhmäkohtaisesti. Sen mukaan joukkueen miesurheilijoiden määrä olisi 79-91, naisurheilijoiden 5-7, johtoa ja valmentajia 25 ja kaikkiaan 111-126.
Suomalaisurheilijat valittiin neljässa eri vaiheessa elo-syyskuun 1964 aikana. Ensimmäinen valintakokous 17. elokuuta nimesi yhteensä 35 urheilijaa, joista seitsemän oli ampujia, viisi purjehtijaa kahteen veneluokkaan, kuusi uimaria (viisi miestä ja yksi nainen), viisi voimistelijaa, 10 yleisurheilijaa ja kaksi soutajaa. Toinen valintakokous oli 30. elokuuta toi 22 uutta olympiaurheilijaa, joista oli yksi oli vielä ampuja, kolme melojaa, kolme painijaa, neljä painonnostajaa, yhdeksän koripalloilijaa ja kaksi yleisurheilijaa lisää. Kolmas valintakokous oli 8. syyskuuta. Siinä valittiin kaikkiaan 24 urheilijaa eli kolmihenkinen nykyaikaisen viisiottelun joukkue, viisi nyrkkeilijää, seitsemän painijaa, viisi soutajaa, uimahyppääjä, kolme voimistelijaa eli yksi miesten joukkueeseen ja kaksi naisvoimistelijaa. Neljäs ja viimeinen valintatilaisuus oli 14. syyskuuta, jossa nimettiin 8 urheilijaa. Heistä viisi oli yleisurheilijaa ja loput kolme koripalloilijaa.
Ennen kisoja Suomen olympiajoukkueen matkakustannuksiin kerättiin rahaa Niilo Tarvajärven ja Meri Lkiin juontamalla Mainostelevision ohjelmasarjalla Kympillä Tokioon.
Mitalistit > Kultaa

Pentti Linnosvuo – Ammunta, olympiapistooli
Väinö Markkanen – Ammunta, vapaapistooli
Pauli Nevala – Yleisurheilu, miesten keihäänheitto
Mitalistit > Pronssia

Pertti Purhonen – Nyrkkeily, sarja 67 kg
Hannu Rantakari – Telinevoimistelu, miesten hyppy
Joukkue

Nuorin suomalainen olympiaurheilija näissä kisoissa oli uimari Esa Lepola, joka oli kilpaillessaan 16 vuoden ja 22 päivän ikäinen. Vanhin suomalainen osallistuja taasen oli ampuja Kalle Sievänen, jolle ikää oli kilpaillessa kertynyt 53 vuotta ja 225 päivää. Avajaisissa Suomen joukkueen lipunkantajana toimi edellisten kesäolympiakisojen kultamitalisti, telinevoimistelija Eugen Ekman.
Joukkue > Muu henkilöstö

Joukkueen kokonaisvahvuus oli 89 urheilijan lisäksi 27 joukkueen johtotehtäviin, valmennukseen ja huoltoon kuuluvaa edustajaa. Yleisjohtoon kuului yhdeksän henkilöä.
Joukkue > Koripallo > Alkulohko B

Suomen alkulohkon vastustajista Yhdysvallat voitti olympiakultaa häviämättä otteluakaan, ja Brasilia otti olympiapronssia.
Joukkue > Koripallo > Jatkopelit

| --- | --- |
 Semifinaalikierros, sijat 9–12:  Japani 54–45  Suomi  Finaalikierros, sijat 11–12:  Suomi 73–72  Meksiko :  Alkulohkonsa viidenneksi päätynyt Suomi pelasi muiden lohkonsa viidensiksi ja kuudensiksi sijoittuneita joukkueita vastaan sijoista 9–12. Semifinaalikierroksella Suomi hävisi isäntämaa Japanille 54–45, minkä seurauksena finaalikierroksella vastaan asettui Meksiko. Suomi voitti ottelun 73–72 sijoittuen näin turnauksen 11:nneksi.
Joukkue > Muu henkilöstö

| 0 | 1 | 2 |
| --- | --- | --- |
|  Yleisjohto Toimi Tulikoura, ylijohtaja  Jukka Uunila, apulaisjohtaja  Erkki Kivelä, kuljetuspäällikkö  Martti Lintulahti, attashea  Meri Lintulahti, tulkki  |  Terveydenhuolto Kaarlo Hartiala, lääkäri  Helmer Kvist, ylilääkäri  Hilkka Rouhiainen, sairaanhoitaja  John Forsten, hieroja  Sulo Ahonen, hieroja  |  Edustajat Kansainvälisen Olympiakomitean suomalaisjäsen Erik von Frenckell  Kansainvälisen Olympiakomitean suomalaisjäsen Jukka Rangell  Suomen olympiakomitean puheenjohtaja Akseli Kaskela  Suomen olympiakomitean sihteeri Aulis Ruusuvaara  |
Lajijohto
Ammunta: lajijohtaja Albert Ravila, valmentaja Kauko Risku
Koripallo: valmentaja Kalevi Tuominen, apuvalmentaja Robert Petersen
Melonta: lajijohtaja/valmentaja Juhani Miettinen
Nyrkkeily: valmentaja Valle Resko, huoltaja Arvi Jormakka
Nykyaikainen 5-ottelu: lajijohtaja/valmentaja Olavi Mannonen
Paini: lajijohtaja Esko Kossila, valmentaja Veijo Vasko, huoltaja Onni Sirenius
Painonnosto: lajijohtaja Bruno Nyberg, huoltaja Pentti Anttila
Purjehdus: lajijohtaja J. O. Söderhjelm
Soutu: valmentaja/huoltaja Erkki Noramaa
Uinti: lajijohtaja Unto Palonen, valmentaja Eino Heikkinen
Voimistelu: lajijohtaja Esa Seeste
Yleisurheilu: lajijohtaja/päävalmentaja Armas Valste, valmentajat Veikko Karvonen ja Valto Olenius
Tuomarointitehtävät
Tokion kesäolympialaisten tuomarointitehtäviin nimettiin seuraavat suomalaiset henkilöt::
Tuomo Jalantie, telinevoimistelu
Väinö Lahtinen, telivoimistelussa nojapuiden ylituomari
Kaino Mäkelä, painituomari
Paavo Näätänen,ammunnan tuomari
Valle Resko, nyrkkeilyn ylituomariston jäsen
Juhani Salmenkylä, koripallotuomari
Kaleva Sampila, nyrkkeilytuomari
Aimo Tanner, telinevoimistelu
Aiheesta muualla

YLE:n Elävä Arkisto:Pauli Nevalan "kaamea heitto"[vanhentunut linkki]
YLE:n Elävä Arkisto:Tarkka-ampujien täysosuma Tokiossa[vanhentunut linkki]
Valtiot kesäolympialaisissa 1964
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Afrikka |  Algeria |  Etiopia |  Ghana |  Kamerun |  Kenia |  Kongo |
| Afrikka |  Liberia |  Libya |  Madagaskar |  Mali |  Marokko |  Niger |
| Afrikka |  Nigeria |  Norsunluurannikko |  Pohjois-Rhodesia |  Rhodesia |  Senegal |  Tanganjika |
| Afrikka |  Tšad |  Tunisia |  Uganda |  Yhdistynyt arabitasavalta |  |  |
| Aasia |  Afganistan |  Burma |  Ceylon |  Filippiinit |  Hongkong |  Intia |
| Aasia |  Irak |  Iran |  Israel |  Japani |  Kambodža |  Etelä-Korea |
| Aasia |  Libanon |  Malesia |  Mongolia |  Nepal |  Pakistan |  Taiwan |
| Aasia |  Thaimaa |  Vietnam |  |  |  |  |
| Eurooppa |  Alankomaat |  Belgia |  Bulgaria |  Espanja |  Irlanti |  Islanti |
| Eurooppa |  Iso-Britannia |  Italia |  Itävalta |  Jugoslavia |  Kreikka |  Liechtenstein |
| Eurooppa |  Luxemburg |  Monaco |  Neuvostoliitto |  Norja |  Puola |  Portugali |
| Eurooppa |  Ranska |  Romania |  Ruotsi |  Saksojen yhteisjoukkue |  Suomi |  Sveitsi |
| Eurooppa |  Tanska |  Tšekkoslovakia |  Turkki |  Unkari |  |  |
| Amerikka |  Alankomaiden Antillit |  Argentiina |  Bahama |  Bermuda |  Bolivia |  Brasilia |
| Amerikka |  Brittiläinen Guayana |  Chile |  Costa Rica |  Dominikaaninen tasavalta |  Jamaika |  Kanada |
| Amerikka |  Kolumbia |  Kuuba |  Meksiko |  Panama |  Peru |  Puerto Rico |
| Amerikka |  Trinidad ja Tobago |  Uruguay |  Venezuela |  Yhdysvallat |  |  |
| Oseania |  Australia |  Uusi-Seelanti |  |  |  |  |
Guy Fawkes

George Cruikshankin tulkinta Guy Fawkesista, julkaistu William Harrison Ainsworthin vuoden 1840 romaanissa Guy Fawkes.
Guy Fawkes, tunnettu myös nimellä Guido Fawkes (13. huhtikuuta 1570 York, Englannin kuningaskunta – 31. tammikuuta 1606 Lontoo, Englannin kuningaskunta), oli jäsenenä katolisten ruutisalaliitossa, joka yritti surmata Englannin kuninkaan Jaakko I:n ja kaikki kansanedustajat parlamentin avajaisissa 1605. Salaliitto kuitenkin paljastettiin ajoissa ja ruutitynnyrit tuhottiin, eikä vahinkoa ehtinyt tapahtua.
Perhe ja sotilasura

Fawkes syntyi 1570 Edward Fawkesille ja tämän vaimolle Edith Blakelle. Perheeseen syntyi lisäksi kolme tyttöä, joista ensimmäinen kuitenkin kuoli jo seitsenviikkoisena. Edward Fawkes kuoli 1578, ja Edith Blake asui usean vuoden ajan leskenä Yorkissa, kunnes muutti 1580-luvun lopulla Scottoniin. Siellä hän meni naimisiin Dionysius Bainbridgen kanssa. Guy Fawkes meni itse mahdollisesti naimisiin vuonna 1590 ja sai lapsen seuraavana vuonna, mutta tiedot ovat peräisin toisen käden lähteistä, eikä niiden todenmukaisuutta pysty vahvistamaan.
Fawkes oli todennäköisesti hetken Montagun varakreivin Anthony Brownen palvelijana, jolloin hän myös todennäköisesti tapasi ensimmäisen kerran tulevan ruutisalaliiton johtajan Robert Catesbyn, jonka sisko oli naimisissa Brownen sukuun. Fawkesin uskotaan jättäneen Englannin joko vuonna 1593 tai 1594 ja lähteneen Flanderiin, jossa hän liittyi Espanjan armeijan riveissä toimineisiin Itävallan arkkiherttua Albert VII:n joukkoihin kahdeksankymmenvuotisessa sodassa. Hän osallistui todennäköisesti 1596 Calais’n piiritykseen ja 1600 Nieuwpoortin taisteluun. Fawkes jätti sotilasuransa 1603 ja vieraili samana vuonna Espanjan kuninkaan Filip III:n hovissa pyytämässä Espanjan tukea Englannin katoliseen vallankumoukseen.
Ruutisalaliitto

Fawkes tapasi toukokuussa 1604 Robert Catesbyn, Thomas Percyn, John Wrightin ja Thomas Wintourin lontoolaisessa majatalossa ja liittyi ruutisalaliittoon. Salaliittolaiset vuokrasivat maaliskuussa 1605 kellarin parlamenttitalon alakerrasta, ja Fawkes auttoi täyttämään ja piilottamaan huoneen ruudilla.
Salaliittolaisten perään onnistuttiin pääsemään, kun William Parker sai käsiinsä nimettömän kirjeen. Salaliittolaiset päättivät kuitenkin jatkaa operaatiotaan. Johtavat salaliittolaiset tapasivat 3. marraskuuta ja sopivat, että Fawkes jää kaupunkiin räjäyttämään ruudin. Hän sai todennäköisesti tehtävän sotilaskokemuksensa ansiosta. Fawkesin piti räjäyttää koko lasti 5. marraskuuta.
Fawkes pidätettiin 5. marraskuuta, kun viranomaiset tarkistivat kellaritiloja. Fawkes väitti olevansa John Johnson, mutta hänet vietiin vielä samana päivänä kuningas Jaakko I:n kuultavaksi. Hänet teljettiin Lontoon Toweriin jossa häntä kidutettiin ja kuulusteltiin. Fawkes paljasti 7. marraskuuta oman nimensä ja salaliiton sekä 9. marraskuuta kaikkien salaliittolaisten nimet. Fawkes tuomittiin oikeudenkäynnissä Westminsterin palatsissa, ja hänet teloitettiin 31. tammikuuta 1606. Salaliittolaiset teloitettiin maanpettureille säädetyllä julmalla tavalla eli hirttämällä, repimällä ja paloittelemalla, mutta viimeisenä teloitettu Fawkes vältti toimenpiteen raaimman vaiheen hyppäämällä hirttämisvaiheessa tikkailta, jolloin hänen niskansa murtui.
Ruutisalaliiton muistoksi 5. marraskuuta on Yhdistyneessä kuningaskunnassa ja Uudessa-Seelannissa yleinen ilotulituspäivä nimeltään kokkoyö tai Guy Fawkesin yö.
Populaarikulttuurissa

Alan Mooren dystooppisessa sarjakuvassa V niin kuin verikosto päähenkilö on pukeutunut Guy Fawkesiksi. Sarjakuvasta tehty samanniminen elokuva sai ensi-iltansa vuonna 2005. Elokuvassa päähenkilöä esittää Hugo Weaving.
Internet-järjestö Anonymousin jäsenet käyttävät Guy Fawkes -naamareita.
Guy Fawkes mahtui vuonna 2002 yleisön BBC:n ohjelmassa äänestämälle ”sata merkittävintä brittiä” -listalle.
Aiheesta muualla

Kuvia tai muita tiedostoja aiheesta Guy Fawkes Wikimedia Commonsissa
Tunnustuksen allekirjoitus (Guido) yllä kidutettuna, heikkona ja alla 8 päivää kidutuksen jälkeen lisätunnustuksessa.
Lapsia valmistautumassa Guy Fawkesin yön juhlallisuuksiin, 5. marraskuuta 1954.
Tommy Lee Jones

| Tommy Lee Jones |
| --- | --- |
 Tommy Lee Jones 2007
Henkilötiedot
Syntynyt: 15. syyskuuta 1946 (ikä 78) San Saba, Texas, Yhdysvallat
Ammatti:  käsikirjoittaja, näyttelijä, ohjaaja, tuottaja
Puoliso:   Kate Lardner  (vih. 1971; ero. 1978)  Kimberlea Cloughey  (vih. 1981; ero. 1996)  Dawn Laurel (vih. 2001) 
Näyttelijä
Aktiivisena:  1969–
Merkittävät roolit:   Men in Black – miehet mustissa  Takaa-ajettu  Kaappaus merellä  Menetetty maa  Batman Forever  Lincoln 
Palkinnot
 Parhaan miessivuosan Oscar   1994 Takaa-ajettu 
Aiheesta muualla
IMDb 
Elonet
AllMovie
Svensk Filmdatabas
Tommy Lee Jones (s. 15. syyskuuta 1946 San Saba, Texas, Yhdysvallat) on yhdysvaltalainen näyttelijä, ohjaaja, käsikirjoittaja ja tuottaja. Hänet tunnetaan muun muassa rooleistaan elokuvissa Takaa-ajettu, josta hän voitti parhaan miessivuosan Oscar-palkinnon, Takaa-ajajat, Menetetty maa, JFK – Avoin tapaus, Men in Black – miehet mustissa ja Lincoln.
Vuonna 2014 ensi-iltansa sai elokuva The Homesman, jonka Jones on ohjannut, käsikirjoittanut, tuottanut ja jossa hän myös näyttelee pääosaa. Elokuva kilpaili Cannesin elokuvajuhlien pääpalkinnosta Kultaisesta palmusta.
Jones on opiskellut arvostetussa Harvardin yliopistossa, josta hän valmistui vuonna 1969 pääaineenaan englantilainen kirjallisuus; hän ei koskaan opiskellut näyttelemistä. Valmistuttuaan yliopistosta Jones aloitti näyttelemisen Broadwaylla vuonna 1969. Vuonna 1976 Jones siirtyi television puolelle ja sen jälkeen elokuviin. [lähde? ]
Jones on ollut naimisissa Dawn Jonesin kanssa vuodesta 2001. Aikaisemmin Jones oli naimisissa Kimberlea Clougheyin kanssa vuosina 1981–1996, jonka kanssa hänellä on kaksi yhteistä lasta: Victoria Kafka (s. 1991) ja Austin Leonard (s. 1982). Jonesin ensimmäinen avioliitto oli Kate Lardnerin kanssa vuosina 1971–1978. [lähde? ]
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Rooli | Elokuvat>  |
| --- | --- | --- | --- |
| 1970 | Rakkaustarina | Hank Simpson |  |
| 1978 | Laura Marsin silmät | John Neville |  |
| 1980 | Kaivosmiehen tytär | Doolittle Lynn |  |
| 1984 | Kissa kuumalla katolla | Brick Pollitt |  |
| 1988 | Myrskyisä maanantai | Cosmo |  |
| 1989 | Vaarojen maa | Woodrow F. Call |  |
| 1989 | Salaliitto | Thomas Boyette |  |
| 1991 | JFK – Avoin tapaus | Clay Shaw |  |
| 1992 | Kaappaus merellä | William Stranix |  |
| 1993 | Takaa-ajettu | Samuel Gerard |  |
| 1994 | Päämies | ”Reverend” Roy Foltrigg |  |
| 1994 | Syntyneet tappajiksi | Warden Dwight McClusky |  |
| 1994 | Sininen taivas | Hank Marshall |  |
| 1995 | Batman Forever | Kaksinaama / Harvey Dent |  |
| 1997 | Tulivuori | Mike Roark |  |
| 1997 | Men in Black – miehet mustissa | Kevin Brown / agentti K |  |
| 1998 | Takaa-ajajat | Samuel Gerard |  |
| 1999 | Kaksoismurha | Travis |  |
| 2000 | Kunniavelka | eversti Hayes Hodges |  |
| 2000 | Space Cowboys | Hawk Hawkins |  |
| 2002 | MIB II – miehet mustissa 2 | Kevin Brown / agentti K |  |
| 2003 | Saalistaja | L. T. Bonham |  |
| 2003 | Kadoksissa | Samuel Jones |  |
| 2006 | Robert Altmanin huonot vitsit | The Axeman |  |
| 2007 | Menetetty maa | Ed Tom Bell |  |
| 2007 | In the Valley of Elah | Hank Deerfield |  |
| 2009 | In the Electric Mist | Dave Robicheaux |  |
| 2011 | The Sunset Limited | White |  |
| 2011 | Captain America: The First Avenger | eversti Chester Phillips |  |
| 2012 | Men in Black III | agentti K |  |
| 2012 | Lemmenlomalla | Arnold Soames |  |
| 2012 | Lincoln | Thaddeus Stevens |  |
| 2013 | Emperor | Douglas MacArthur |  |
| 2013 | Mafiaperhe | Robert Stansfield |  |
| 2013 | The Homesman | George Briggs |  |
| 2016 | Criminal | tohtori Franks |  |
| 2016 | Jason Bourne | Robert Dewey |  |
| 2016 | Mechanic: Resurrection | Max Adams |  |
Aiheesta muualla

Kuvia tai muita tiedostoja aiheesta Tommy Lee Jones Wikimedia Commonsissa
Tommy Lee Jones TCM Movie Databasessa (englanniksi)
Keiskan koulu

| Keiskan koulu Haukiputaan koulun yksikkö |
| --- | --- |

Sijainti:  Keiskantie 25, 90830 Haukipudas
Tyyppi:  peruskoulu
Perustettu:  1929
Luokat:  1–4
Oppilaita:  n. 60
Keiskan koulu on suomenkielinen peruskoulu Oulun Haukiputaan Keiskassa. Oulun kouluverkkoselvityksessä vuonna 2016 päätettiin, että Keiskan yksikkö jatkaa Haukiputaan koulun yksikkönä. Osana Haukiputaan koulua Keiskassa on luokat 1–4. Vuonna 2022 koulun oppilasmäärä oli 57 ja opetushenkilöstöä 3+1. Koulun tiloista luopumista on harkittu jo kouluverkkoselvityksen yhteydessä. Suuremman koulun yksikkönä lakkauttaminen ei edellytä lakkautuspäätöstä. Oulun kaupunginvaltuusto päätyi vuonna 2023 esittämään Keiskan yksikön lopettamista ja oppilaiden siirtämistä Haukiputaan kouluun syksyksi 2025.
Haukiputaan kunnanvaltuusto teki päätöksen Keiskan kansakoulun perustamisesta vuonna 1928. Koulurakennus valmistui seuraavana kesänä. Syyslukukaudella 1929 rakennus otettiin ylä- ja alakoulun käyttöön.
Janina Fry

| Janina Fry> Henkilötiedot |
| --- | --- |
Koko nimi:  Janina Frostell
Syntynyt: 12. marraskuuta 1973 (ikä 50) Porvoo
Kansalaisuus:   Suomi
Ammatti:  malli, juontaja, laulaja, muotisuunnittelija
Janina Päivänsäde Fry (o.s. Frostell, s. 12. marraskuuta 1973 Porvoo) on suomalainen malli, juontaja, laulaja ja muotisuunnittelija. Hän voitti Suomen Neito -kauneuskilpailun vuonna 1993 ja tuli samana vuonna Miss Maailma -kisoissa kuudenneksi. Koulutukseltaan hän on kosmetologi ja merkonomi. Hän on juontanut Bella-ohjelmaa televisiokanava Nelosella.
Fry on sanoittanut Laura Voutilaisen vuoden 2002 euroviisukappaleen ”Addicted to You”. Lisäksi hän on tehnyt sanoituksia myös omalle soolotuotannolleen.
Alusvaatemallisto Janina Frostell Collection tuli myyntiin 1999. Malliston suunnitteli Angela Camillini. Suunnittelussa huomioitiin myös Fryn ajatuksia ja toiveita.
Malliaikoinaan Frostellina tunnetun Fryn nimi yhdistettiin julkisuudessa moniin tunnettuihin miehiin. Romanssihuhujen yhteydessä mainittiin muun muassa Peter Nygård, Iiro Seppänen ja olympiamitalisti Alberto Tomba.
Fry meni naimisiin Warner Music Finlandin markkinointijohtaja Mark Fryn kanssa 8. heinäkuuta 2007. Heidän tyttärensä syntyi saman vuoden maaliskuussa. Heillä on myös kesäkuussa 2010 syntynyt poika.
Hän on lanseerannut Janina F -vaatemalliston K-Citymarket-ketjulle. Yhteistyö alkoi syksyllä 2012 alusvaatteilla, yöasuilla ja kodin tuotteilla. Mallisto on myynnissä yksinoikeudella K-Citymarketeissa maaliskuusta 2013 lähtien. Yhteistyö jatkuu edelleen ja uusia mallistoja tulee myyntiin joka kevät ja syksy.
Vuonna 2008 Fry sopi Tokmanni-ketjun kanssa toisesta hänen nimellään julkaistavasta tuotesarjasta.
Fry poistatti kummatkin rintansa vuonna 2018, koska hän kantaa rinta- ja munasarjasyövälle altistavaa BRCA2-geenivirhettä.
Fry asettui RKP:n ehdokkaaksi vuoden 2019 eduskuntavaaleissa Uudenmaan vaalipiirissä, mutta ei tullut valituksi.
Julkaisut

Impossible Love (2003,  nimellä Janina Frostell)
House of Joy (1999,  nimellä Janina)
Call Me (2003)
Honey Love (2003)
Insanity (Why It Always Happens to Me) (2003)
Impossible Love (2003)
I'll Save My Tears (2002)
Like a Hurricane (2001)
Love Is / No One But You (1999)
A Little Change (Gonna Do It) (1998)
Rockin da North – RDN Allstars (2002,  laulu kappaleessa "Tuu mun uniin")
Darude – Label This! (2007,  laulu kappaleessa "Dreams")
Aiheesta muualla

Janina Frostell Internet Movie Databasessa. (englanniksi)
Janina Fry Last.fm:ssä (englanniksi)
Outlawz

| Outlawz> Tiedot |
| --- | --- |
Toiminnassa:  1995–
Tyylilaji:  Hip hop
Kotipaikka:   Montclair, New Jersey, USA
Laulukieli:  englanti
Jäsenet:  E.D.I. Mean   Young Noble   K.Kastro   Stormey  
Entiset jäsenet:  Tupac Shakur   Yaki Kadafi   Hussein Fatal   Mussolini (nyk. Big Syke)   Napoleon   Komani (Mopreme Shakur)   Storm  
Levy-yhtiö:  Cashville Records   Death Row   Outlaw Recordz   Outlaw Recordz Australia   1 Nation   Affluent  
Infobox OKNimi-testi OK: 
Outlawz (tunnetaan myös nimellä Outlaw Immortalz) on yhdysvaltalainen rap-ryhmä New Yorkista ja New Jerseystä. Ryhmän perusti Tupac Shakur vuonna 1995. Tha Outlawz -ryhmä tuli tunnetuksi ehkä parhaiten Tupacin "Hit 'Em Up" -videosta.
Esilletulo

Outlaw on kirjainsana Operating Under Thug Laws As Warriors. Alkujaan Outlawz vaikutti nimellä Dramacydal, jonka ensiesiintyminen tapahtui 2Pacin Me Against the World -levyllä. Ryhmä esiintyi kahdessa kappaleessa; "Me Against the World" ja "Outlaw". Dramacydal koostui seuraavista jäsenistä:
Lil Mu – myöhemmin nimeksi tuli Napolean
K-Dogg – myöhemmin nimeksi tuli K.Kastro
Big Mal – myöhemmin nimeksi tuli E.D.I. Mean
Young Hollywood – myöhemmin nimeksi tuli Yaki Kadafi (kuoli 1996, kaksi kuukautta 2Pacin jälkeen)